AJAKOHAST OTSE TAEVAST
Vaate saadet "Ajakohast otse taevast".
Oleme Ashdodi linnas, Iisraelis,
kus õige pisut lõuna poole jääb juba Gaza sektor.
Kuid mul on hea meel, et võin olla siin MTÜ "Toitke näljaseid" eeskõnelejana
ja näha, kuidas see töö siin käib.
Minu kõrval on pastor Israel.
Rõõm kohtuda. - Tore kohtuda teiegagi.
Tahaksin küsida, kes te olete ja millega tegelete?
Minu nimi on Israel
ja ma olen Beit Halleli koguduse pastor.
Tegu on kohaliku iisraellaste kogudusega,
kus ülistatakse ja teenitakse Jeesust Kristust.
Mida te "Toitke näljaseid" raha abil teele?
Need rahad aitavad meil osutada inimestele praktilist abi.
Jagame neile toidupakke.
Seda eelkõige uutele immigrantidele.
Meil on endiselt palju inimesi, kes pöörduvad tagasi Iisraeli.
Me kutsume neid kui tõotuse täitjateks,
sest oma tagasi pöördumisega viivad nad täide Piibli ettekuulutused.
Sageli nad tulevad vaid kahe kohvriga,
alustades oma siinset elu täiesti nullist.
Nii on see tõeline õnnistus "Toitke näljaseid" MTÜ'le
aidata neid nende põhivajaduste katmisel.
Aitäh!
Mul on nii hea meel,
et võime jagada inimestega evangeeliumi
väga praktilistel viisidel.
See on mu südameasi ja seetõttu olen ka tänulik,
et saan olla siin ja näha, kuidas see töö siin käib.
Tere! Mina olen Julija
ja ma tulin Iisraeli aasta tagasi Venemaalt.
Mul läheb üsna hästi,
kuigi siia kolimisega kaasneb ka palju raskusi
ja algus pole lihtne.
Kui sul enne on olnud kõik -
oma kodu, oma töö, oma raha ja sõbrad,
kuid siia tulles pole su midagi.
Nii et, emotsionaalselt on see inimeste jaoks raske üleminek.
Mul on mees ja kaks väikest last.
Pidime leidma lasteaia ja kooli - palju oli sebimist, aga vähe raha,
mistõttu meie jaoks on teie MTÜ'st olnud väga palju.
Meid on väga palju aidatud.
Küsimus pole vaid toiduabis, mis on muidugi suureks õnnistuseks,
kuid ka see inimlik tugi.
Sest siia tulles pole sul ju ei sõpru ega tuttavaid,
kuid korraga on sul inimesed, kes sind aitavad,
mistõttu aitäh selle eest!
Ma sattusin siia täiesti juhuslikult.
Leidsin selle koguduse andmed FB'st
ja helistasin ning küsisin, kas võin ka siia tulla?
Mind võeti avalisüli vastu ja mulle on osutatud väga suurt abi.
Nii materiaalselt kui toiduabiga,
kui ka ekskursioonide näol,
kuna tahtsin väga seda linna tundma õppida.
Mind südamest tõmbas siia.
Mind on siin väga palju aidatud.
Minu pension on vaid 1000. seekelit, mis on väga väike summa
ja millega on võimatu ära elada.
Seetõttu olen nii tänulik kogu selle töö eest siin,
sest ilma selle abita oleks ikka väga raske toime tulla.
Ma olen pärit Ukrainast
ja me saabusime perega Iisraeli u. 6. kuud tagasi.
Me elame kesklinnas
ja mu naine õpib arstiks.
Ühtlasi õpime ka heebrea keelt.
Nii et, mu naine jätkab õpinguid ja mina otsin parasjagu tööd.
Oleme kogu perega siiralt tänulikud siinsele kogudusele.
Olen lapsest saadik uskunud Jumalasse
ja usun, et see on mu kutsumus olla siin paigas.
Minu ja mu pere jaoks on see ehk lihtsam,
kuna me usume, et Jumalal on plaan me elude jaoks.
Samas tean teisi, kelle jaoks on kogu see lugu raskem,
kuna neil on teistsugused sõbrad, mõtteviis ja kultuur.
Nii on neil ka raskem siin, kuna neil on erinägemus asjadest.
Siinne kogudus aga ei jaga meile ainult toitu,
aga ka kindlust tuleviku suhtes.
Meil on oluline tunda, et meil on siin tulevikku ja sõpru.
Inimesi, kes saavad näidata meile, kuidas saaksime kasvada.
Nii et, taoline toetus on ainult hea.
Ja kui meil on ka mingeid probleeme praktilistes küsimustes
ja asjaajamistes,
või suhetes oma kolleegidega, leiame siit alati abi.
Nii et, ma olen väga tänulik selle koguduse eest.
Tean, et see on teiepoolne abi siinsele kogudusele,
mistõttu oleme väga tänulikud selle eest!
Shalom!
Mina olen Israel ja ma olen siinse koguduse pastor
siin Ashdod'is, Iisraelis.
Me elame väga erilistel aegadel,
kus Piibli prohveteeringud on täitumas.
Elades siin maal ja uurides prohvetlikke ettekuulutusi,
on näha, kuidas Jumal on ustav ja kannab hoolt kõigi detailide eest.
Rajada kogudus siinsesse keskusesse on imeline.
See pole alati kerge
ja meil on probleeme, kogetavat tagakiusu
kui ka turvalisusega seotud muresid,
kuid vaatamata kõigele sellele pimedusele ja probleemidele,
tõstab Jumal oma kuningriigi üles.
Me kuulutame Jumala Sõna ja elame rõõmsat koguduse elu,
saades samas olla inimestele abiks tänu "Toitke näljaseid" MTÜ'le.
Oleme saanud kontakti paljude inimestega,
tehes neile ka erilisi kingitusi.
Talvel puhureid ja suvel konditsioneere
ning palju muud abi.
Tuhanded inimesed käivad iga kuu meie juurest abi otsimas.
Inimesed ütlevad, et see on oluline nende jaoks,
sest kui Jumal kutsub neid Iisraeli ja nad võtavad selle kutse vastu,
siis nad tulevad Ukrainast, Venemaalt, Hispaaniast,
Argentiinast, Prantsusmaalt jne.
Nad kolivad siia,
tulles vaid kahe kohvriga, sest nad ei saa enamat kaasa võtta.
Näiteks Ukrainast põgenetakse sõja eest,
mistõttu nad ei saagi palju asju kaasa võtta.
Esimene kuu või aasta Iisraelis on neile väga raske.
Nii tulevadki nad meie juurde
ja üheskoos "Toitke näljaseid" MTÜga saame me neid aidata.
Kuuleme pidevalt tunnistusi, kui palju sellest abist neile kasu on.
Lisaks sellele on oluline ka moraalne tugi.
Iisraeli valitsus annab oma parima, et aidata neil õppida kohalikku keelt
ja kõike muudki.
Kuid me siin oleme reaalsed inimesed,
kes ühes teiste kristlastest õdede- ja vendadega
saame neid aidata.
Jesaja raamatus on öeldud: "Trööstige minu rahvast!"
Seda me siin teemegi.
Me trööstime neid.
Me ei jaga neile vaid toitu, aga räägime ka nende südameisse,
tuues neile näiteid nendesugustest inimestest.
Paari aasta pärast leiavad nad juba parema töökoha,
sest nad oskavad keelt.
Nendega kohtudes räägime neile ka Jumala armastusest
ja kristlaste armastusest.
See annab neile julgust ja aitab neil siin kergemini kohaneda.
Nad tulevad siia vahel masenduses ja lootusetutena,
kuid kui nad leiavad tööd ja saavad ka oma pere paika,
on ütlemata tore.
On imeline olla armastuse käepikenduseks
ja aidata neid.
Pakkuda neile nii lootust kui praktilist abi
ja jagada ka evangeeliumit.
Oleme üheskoos õdede-vendadega muutnud paljude inimeste elusid.
Oleme kuulnud palju tunnistusi selle kohta, kui oluline see neile on.
Lugedes Piiblit me näeme,
kuidas oluline pole mitte vaid evangeeliumi kuulutamine,
aga ka Jumala armastuse jagamine läbi praktiliste asjade.
Paljud inimesed on tulnud me juurde ja olnud üsna kahtlustavad,
mõeldes, kes me küll oleme ja mis mõttes me tahame neid aidata?
Kuid kuu kuu järel, teenistus teenistuse järel
nende südamed muutuvad,
kuna nad näevad, et me armastame Jumalat
ja tahame ka armastada inimesi,
osutades neile otsest ja isiklikku abi.
Sageli on see palju kõnekam, kui lihtsalt sõnad.
Kristlaste poolt kogetav headus
avab inimeste südamed ka evangeeliumile ja päästele.
See on imeline muutus, mida siin maal näeme.
20. aastat tagasi Tel Avivis olles
palus mu pastor, et läheksin erinevatelt organisatsioonidelt küsima,
kas nad vajaksid abi?
Kas neil on mingeid vajadusi?
Ütlesime, et oleme valmis aitama.
Nad tõdesid, et nad vajavad abi,
kuid nad küsisid ka, kes on need annetajad?
Kui ütlesime, et kristlased, ütlesid paljud meile ei.
"Me ei taha mingit koostööd kristlastega."
Kuid täna, 20. aastat hiljem,
helistavad meile mitmed juudiorganisatsioonid
ja paluvad me abi, öeldes, et nad vajavad seda ja teist;
et üks ja teine inimgrupp vajab toitu.
Olen alati öelnud, et need annetused tulevad kristlastelt,
mispeale nad ütlevad:
"Jaa, me teame. Kristlased on Iisraeli sõbrad.
Nad aitavad meid ja meie rahvast."
See on üks imeline muutus, mis on siin Iisraelis aset leidnud.
Kui algul öeldi kristlastele "ei",
siis täna tahavad nad kristlastega koostööd teha.
Sinu abi, palved ja ka Iisraeli külastamine
muudavad iisraellaste südameid,
mistõttu aitäh teile õed-vennad, et seisate Iisraeli kõrval
ja aitate meid.
Mitte vaid oma palvete kaudu, aga ka reaalse andmise kaudu,
muutes seeläbi Iisraeli ja rahvaid.
Üheskoos on see tehtav.
Me valmistame inimeste südameisse teed Messiale.
Suur tänu!
Me tõesti hindame teid ja me koostööd.
Siin on palju riideid,
mis on kategooriate kaupa ära sorteeritud.
Inimesed vajavad kindlasti palju riideid,
mida neile siit ka jagatakse.
Nii on.
Kuigi seda ehk pisut teisel moel, kui millega oleme Soomes harjunud.
Korralikud joped ja mantlid.
Siin on tulnud uusi riideid,
mis siin siis läbi vaadatakse ja ära sorditakse.
Tõeliselt tore. - On tõesti.
Kõik ju vajavad riideid.
Pastor Israel on samuti siin.
Te ainult ei toida inimesi, aga ka riietate neid.
Just nii.
See on oluline töö.
Iisrael on tuntud sooja maana,
mistõttu paljud siia kolijad
on oma talveriided kas ära andnud või maha müünud.
Talve saabudes pole meil küll hullud miinuskraadid,
kuid 2-3 kuud on siiski päris jahedad.
Nii et, inimesed saavad siit siis ka talveriideid.
Kas need riided tulevad kohalike käest?
Ei. Erinevad kristlikud ühingud saadavad neid meile.
Nii kasutatud kui uusi riideid.
Et aidata nii kohalikke inimesi, kes vajavad abi,
kui ka immigrante.
Ka sul on võimalus oma riideid ära anda.
Meil on kodus nii palju riideid, mida me ei kanna kunagi lõpuni ära.
Mood vahetub ja me paneme vanad asjad seisma.
Nii et, reisides Iisraeli, pane oma kohvrid riideid täis,
jättes neist 75% siia maha.
Oleme ise mitmeid kordi nii teinud.
Iisraelist aga saad siis endale uued asjad asemele osta.
Mis on samuti õnnistuseks Iisraelile.
Rääkisime sellest,
et inimesed saavad tuua oma riideid ja jätta need Iisraeli,
ostes samas uued riided asemele.
Just nii.
Kuna lapsed kasvavad väga ruttu,
on see lastega peredele väga oluline saada uusi riideid.
Meil on lausa ootejärjekord laste riietele.
See on oluline töö.
Loomulikult me ütleme neile, et annetajateks on kristlased,
mistõttu oleme tänulikud võimaluse eest neid aidata.
Kas võiksite paluda me vaatajate eest
ja siis me lõpetame selle saate.
Suur tänu kõigi te annetuste ja eestpalvete eest,
mis on tõeliselt olulised me jaoks.
See on iga kristlase ülesanne.
Olen siiralt tänulik te panuse eest me maale.
Jumal andis Moosesele erilise palve, mida me teame Aaroni õnnistusena,
mistõttu tahan paluda selle heebrea keeles
nagu see Piiblis kirjas on.
Jeshua nimel, Jeesuse nimel, aamen.
Aamen. Halleluuja!
Ole õnnistatud!
Näed ekraanil me kontaktandmeid,
mistõttu võid võtta ühendust nii meiega,
kui ka MTÜ'ga "Toitke näljaseid".
Ja mis kõige olulisem - vaata meid ka järgmisel korral.
Kõike head! - Shalom!
Jeesust ümbritsesid inimesed,
kes kummardasid Teda ka oma varaga.
Nad ei jutlustanud ega teinud seda, mida Jeesuse jüngrid tegid,
kuid nad andsid oma osa,
kandes hoolt selle eest, et majandusasjad olid korras.
Soovides toetada TV7 tööd, võid helistada 900 1777 (hind 7. eur)
või teha ka pangaülekande, leides me andmed www.tv7.ee
Aitäh sulle ja ole õnnistatud!
Tõlge: Anne-Ly Raukas